Su Baɛ Bah Wa Suā\nSu baɛ bah suā ba mɛɛ̄? Ɛrɛgeba nɛɛ alu i enɔānu pya Nɛɛ Kraist—aāloo pya aā nɛɛ mmɛ loo pya nama nɛɛ ba naa bee sina enɔānu. (Rom 15:7; Hib 13:2) Dap lu nɛɛ wuga a aa dɔɔ̄na edo ale Nɛɛ Kraist a naa bee sina enɔānu bu gbɛnɛ-edo zua sa a sikɛ̄ lu. Naa kɛɛrɛ kɛ̄ etɔɔ̄ a loo doo sɔ̄ nu a le doo wo sira. Ekɔ bu a naale e ɛɛ lo e kāna wa muɛ̄ ni? (Mat 7:12) Nyɔɔwo ena anua oo piiga kuma kɛ̄ o dap doo lo e kāna muɛ̄ dɛ̄dɛɛ̄ nɛɛ a le bu Tɔ Nɔnu Buɛ̄-mɛnɛ lɛɛ enɔānu gae bɔātɛ̄ le sɔ̄ enɔānu e kpāna ani? Lo ama nyimɛ wereloo a le yɛɛ pya wuga sa su ka nua loo Jɛhova. (Mat 5:16) Bu kaka, naa waɛ e nyɔɔnɛ dɛ̄dɛɛ̄ nɛɛ a le bu enɔānu kɔnia ue. Kerewo, loo dɛ̄dɛɛ̄ nɛɛ esukɛ̄ lo i doo kuma nu i dap doo. *\nKaāna aara saanɛɛ naa lu etɔgɛ aba sɔ̄ i ɛrɛ doonu, doodoo Nyɛŋiabu Loo Luh Jizɔs mɛ elu edoo dɛ̄dɛɛ̄ sɔ̄. Sɔ̄ pya aā nɛɛ muɛ̄ wereloo pya Nɛɛ Kraist alu etɔgɛ wa kumaloo, lu ezu wa kɔ ba a leera Bari sa i gbaaloo bu loga loga taāŋabah.—Jɔn 13:35.\n^ bar. 3 Zuurabahtɔ̄ a le bu Baibol kɔ i aa nyɔɔnɛ pya nɛɛ a bee lu ekpo lɛɛ bu bɔŋanaloo ale pya a bee ɛmɛnɛbee obia enɔānu dania lɔgɔ nu.—1 Kɔr 5:11; 2 Jɔn 10.\nPYA NU A DAP YEREBAH NƐ PYA AĀ NƐƐ\nKue o bee wa nɛ sa o bip wa alaba bee\nKɔ wa nɛ kɔ ba a ɛŋɛ a tɛ̄ kpaɛ̄\nKɔ ba a nyɔɔnɛ a ɛp bu o Baibol le o kpa yɔɔ\nSɔ̄ enɔānu e ina kuma, agara ebip ba a bip\nSu loo a nɛ lo enyɔɔnɛ wa nɔ Baibol lo ba gbī